**NOLIKUMS**

Rīgā

|  |  |
| --- | --- |
| 22.10.2018 | Nr. 1.5-1/67 |

**Valsts konkursa nolikums Latvijas profesionālās ievirzes mākslas un dizaina izglītības programmu audzēkņiem 2018./2019.mācību gadā**

*Izdots saskaņā ar*

*Valsts pārvaldes iekārtas likuma 72.panta pirmo daļu,*

*Latvijas Nacionālā kultūras centra nolikuma 4.4.punktu*

1. **Vispārīgie jautājumi**
2. Nolikums nosaka kārtību, kādā Latvijas Nacionālais kultūras centrs (turpmāk – Centrs) organizē Valsts konkursu Latvijas profesionālās ievirzes mākslas un dizaina jomas programmu audzēkņiem (turpmāk – konkurss).
3. Konkursa mērķis ir izvērtēt mācību rezultātus un apzināt kultūrizglītības attīstību, sekmējot starpdisciplināru tēmu apguvi radošā mācību procesā.
4. Konkursa tēma ir dabas objekta vizuāls pētījums, iekļaujot vērojumus un procesa dokumentēšanu.
5. Konkursa uzdevumi:
	1. pilnveidot audzēkņu pieredzi izvēlēties konkrētu dabas objektu padziļinātai vērošanai, pētīšanai, attēlošanai, aprakstīšanai;
	2. pilnveidot audzēkņu prasmes uzmanīgi vērot, pieredzi saskatīt vizuālās vērtības un attēlot tās;
	3. pilnveidot audzēkņu prasmi pastāstīt un aprakstīt izvēlētā dabas objekta vizuālās un citas īpašības, radošo procesu un radošajā darbā izmantotos līdzekļus, savas domas un vērojumus;
	4. veicināt audzēkņu izpratni par daudzveidīgām pētniecības metodēm mākslā;
	5. pilnveidot audzēkņu zināšanas par analītisku zīmējumu un gleznojumu;
	6. pilnveidot audzēkņu zināšanas par zīmēšanas un gleznošanas tehnikām, iepazīstot izcilus mākslas piemērus.
6. Konkursa dalībnieki ir profesionālās ievirzes mākslas un dizaina izglītības programmu audzēkņi, kuru vecums konkursa I kārtas izvērtēšanas dienā ir 7-16 gadi;
7. Dalībnieki konkursā piedalās sekojošās šādās vecuma grupās:
	1. I grupa: dalībnieki vecumā no 7 – 9 gadiem;
	2. II grupa: dalībnieki vecumā no 10 – 11 gadiem;
	3. III grupa: dalībnieki vecumā no 12 – 13 gadiem;
	4. IV grupa: dalībnieki vecumā no 14 – 16 gadiem.

**II. Konkursa rīkotājs**

1. Konkursu rīko Centrs sadarbībā ar Kultūras ministrijas profesionālās vidējās izglītības iestādēm, kuras īsteno mākslas, dizaina un multimediju izglītības programmas:
	1. Centra adrese: Pils laukumā 4, Rīgā, LV-1365, mājaslapas adrese: [www.lnkc.gov.lv](http://www.lnkc.gov.lv),
	2. Centra kontaktpersona: Centra Kultūras un radošās industrijas izglītības nodaļas vizuālās mākslas izglītības eksperte Ilze Kupča, e-pasts: ilze.kupca@lnkc.gov.lv, tālr. 62305828.

**III. Konkursa norise**

1. Konkurss notiek divās kārtās.
2. **Konkursa I kārta** (izglītības iestādes līmenis):
	1. konkursa I kārtu rīko izglītības iestāde laikā līdz 2019.gada **15.februārim;**
	2. **Izglītības iestāde:**
		1. nodrošina konkursa I kārtas sagatavošanu un norisi;
		2. izveido konkursa I kārtas žūriju, tajā iekļaujot izglītības iestādes metodisko komisiju pārstāvjus un pieaicina vismaz vienu pārstāvi no metodiskā centra vai ārpus savas izglītības iestādes un nodrošina tās darbu;
		3. apbalvo konkursa I kārtas laureātus I vecuma grupā.
		4. līdz **2019.gada 1.martam** Centram:
			1. iesniedz pieteikumu konkursa II kārtai ar II kārtai izvirzītajiem dalībniekiem (1.pielikums) ar norādi „Valsts konkurss”, vienlaikus nodrošinot informācijas ievadi arī elektroniski -

 <http://www.lnkc.gov.lv/jaunumi/pieteikums-valsts-konkursa-ii-kartai-latvijas-profesionalas-ievirzes-makslas-un-dizaina-izglitibas-programmu-audzekniem-2018-2019-macibu-gada/b/37/>;

9.2.4.2. elektroniski nosūta I kārtas protokola kopiju Centram uz elektroniskā pasta adresi - ilze.kupca@lnkc.gov.lv.

* 1. Konkursa I kārtas žūrija:
		1. vērtē katra dalībnieka konkursa I kārtas darbu saskaņā ar šī nolikuma 14.punktā noteiktajiem vērtēšanas kritērijiem;
		2. pamatojoties uz konkursa I kārtas rezultātiem, nosaka:
			1. laureātus I vecuma grupā;
			2. pamatojoties uz konkursa I kārtas rezultātiem, izvirza konkursa II kārtai dalībniekus II, III, IV vecuma grupās:
				1. līdz 3 (trīs) dalībniekiem, nodrošinot dalību ne mazāk kā divās vecuma grupās, ja izglītības programmā mācās līdz 100 audzēkņiem;
				2. līdz 4 (četriem) dalībniekiem, nodrošinot dalību visās minētās vecuma grupās, ja izglītības programmā mācās no 101 līdz 200 audzēkņiem;
				3. līdz 6 (sešiem) dalībniekiem, nodrošinot dalību visās minētās vecuma grupas, ja izglītības programmā mācās vairāk kā 201 audzēkņi.
	2. Konkursa darbi, kuri izvirzīti uz II kārtu, tiek noformēti kā viena sleja, kopā ar papīra līmlentu no darbu aizmugures puses, sastiprinot sešas A4 formāta lapas vienu zem otras.
1. **Konkursa II kārta (fināls):**
	1. konkursa II kārtas dalībnieki ir profesionālās ievirzes izglītības iestāžu audzēkņi, kurus I kārtas žūrija ir izvirzījusi dalībai II kārtā;
	2. konkursa II kārtas dalībnieki piedalās konkursa II kārtā profesionālās vidējās izglītības iestādēs – atbilstoši piederībai konkrētā reģiona centram:
		1. Profesionālās izglītības kompetences centrā „Liepājas Mūzikas, Mākslas un dizaina vidusskola”, Alejas ielā 18, Liepājā, **2019.gada 22.martā**;
		2. Valmieras Dizaina un mākslas vidusskolā, Purva ielā 12, Valmierā,
		**2019.gada 22.martā**;
		3. Rēzeknes Mākslas un dizaina vidusskolā, Baznīcas ielā 34a, Rēzeknē, **2019.gada 22.martā;**
		4. Profesionālās izglītības kompetences centrā „Rīgas Dizaina un mākslas vidusskola”, K.Valdemāra ielā 139, Rīgā, **2019.gada 23.martā**.
	3. Centrs:
		1. nodrošina konkursa II kārtas sagatavošanu un norisi, t.sk. izstrādā konkursa II kārtas uzdevumu, ar kura saturu konkursa dalībnieki iepazīstas konkursa II kārtas norises dienā;
		2. izveido konkursa žūriju vismaz trīs cilvēku sastāvā, kas vērtē dalībnieku darbus konkursa II kārtā, un nodrošina žūrijas un sekretariāta darbu;
		3. nodrošina konkursa II kārtas uzdevuma veikšanai nepieciešamos papildus materiālus;
		4. protokolā apkopo II kārtas dalībnieku individuālo vērtējumu;
		5. informē izglītības iestādes par II kārtas rezultātiem, ievietojot informāciju Centra tīmekļa vietnē līdz 2019.gada 10.aprīlim.
	4. konkursa II kārtas žūrija, pamatojoties uz šī nolikuma 14.punktu, vērtē konkursa II kārtas dalībnieku darbus un, atbilstoši konkursa II kārtas rezultātiem, un nosaka konkursa laureātus.

**IV. Konkursa saturs un nosacījumi**

1. Konkursa I kārtā katrs konkursa dalībnieks piedalās ar patstāvīgi veiktu konkursa darbu (2. Pielikums), izvērtēšanai tiek iesniegts:
	1. dabas objekta/u vizuāls pētījums – zīmējumi un/vai gleznojumi, kopā piecas A4 formāta lapas. Katrā no darbiem jāiekļauj:
		1. datums, kad darbs izveidots;
		2. autora vārds vai autora vārds un uzvārds;
		3. pēc izvēles – vārdi vai teksts, kas papildina konkrēto vizuālo darbu, piemēram, ietver audzēkņa novērojumus, atklājumus, skaidrojumus;
		4. konkursa darbam pēc izvēles izmantoto šādas tehnikas: zīmējums, gleznojums, jaukta tehnika, autortehnika;
		5. konkursa darbam pēc izvēles izmanto baltu vai dažādu krāsu papīru, plānu kartonu, formāts A4.
	2. apraksts par autora pieredzi konkrētā dabas objekta izvēlē, pētīšanā un attēlošanā uz vienas A4 formāta lapas, rakstīts rokrakstā.
2. Konkursa I kārtā konkursa uzdevumu detalizētāk izstrādā mācību priekšmeta pedagogi atbilstoši konkrētajam audzēkņu vecumposmam, klasei, apgūstamajiem mācību priekšmetiem un konkursa nosacījumiem.
3. Konkursa II kārtas uzdevuma saturs:
	1. dabas objekta/u izpēte – zīmējumi vai gleznojumi, pētītā dabas objekta interpretācija, iekļaujot tekstu;
	2. konkursa uzdevuma veikšanai paredzētais laiks ir 210 minūtes;
	3. papīrs, formāts A4;
	4. tehnika – zīmējums vai gleznojums (pēc izvēles);
	5. konkursa uzdevuma veikšanai izglītības iestāde dalībniekiem nodrošina nepieciešamos darba piederumus: grafīta un krāsainos zīmuļus, dzēšamo gumiju, rakstāmrīkus (tintes pildspalvas, smalkos flomāsterus, rakstāmspalvas) tušu, otas, akvareļu krāsas;
	6. pētāmos dabas objektus, papīru un pārējos uzdevuma izpildei nepieciešamos materiālus nodrošina Centrs.

**V. Konkursa darbu vērtēšana**

1. Konkursa žūrija konkursa I un II kārtas darbus vērtē, pamatojoties uz šādiem kritērijiem, katram kritērijam piešķirot noteiktu punktu skaitu:
	1. darba konceptuāls risinājums (dabas objekta izvēle un pamatojums, dabas objekta vizuālo īpatnību atspoguļojums, pētnieciskais darbs, kolekcijas veselums) –1 līdz 10 punkti;
	2. darba kopējais mākslinieciskais risinājums un atsevišķu izteiksmes līdzekļu (krāsa, forma, tekstūra, struktūra un ritms, rakurss, novietojums lapā, kompozīcija, teksta integrēšana darbā u.c. risinājumi) lietojums dabas objektu/us studijās –1 līdz 10 punkti;
	3. darba tehnika un izpildījuma kvalitāte (atbilstoša tehniku, materiālu izvēle un to lietojums, teksta rakstība, teksta sasaiste ar darbu, kopējais noformējums) – 1 līdz 10 punkti.
2. Maksimālais punktu skaits, ko konkursa darbam I un II konkursa kārtā var piešķirt viens žūrijas loceklis, ir 30 punkti.
3. Žūrijas lēmums ir galīgs un neapstrīdams.
4. Konkursa žūrijai ir tiesības:
	1. nevērtēt konkursa darbu, kas neatbilst konkursa nolikumam vai kurā pilnībā vai daļēji izmantots cita autora darbs;
	2. II kārtā nevērtēt konkursa darbu, ja izmantoti mākslas materiāli un darba piederumi, kuri nav minēti šī nolikuma 13.5. un 13.6. punktā;
	3. nepiešķirt kādu no vietām;
	4. piešķirt vairākas pirmās, otrās vai trešās vietas;
	5. piešķirt speciālbalvas par audzēkņu īpašu sniegumu.

**VI. Konkursa dalībnieku darbu izstādes un apbalvošana**

1. Konkursa II kārtas dalībnieki, ierodoties uz konkursa II kārtu, iesniedz konkursa I kārtas darbus, ar kuriem audzēkņi tikuši izvirzīti dalībai konkursa II kārtā.
2. Konkursa I kārtas dalībnieku, kuri piedalās konkursa II kārtā, **darbi** tiek **izstādīti** izstādēs Profesionālās izglītības kompetences centrā „Rīgas Dizaina un mākslas vidusskola”, Profesionālās izglītības kompetences centrā „Liepājas Mūzikas, Mākslas un dizaina vidusskola”, Valmieras Mākslas vidusskolā un Rēzeknes Mākslas un dizaina vidusskolā, nodrošinot izstādes darbību laikā **no 2019. gada 22.marta līdz 5. aprīlim**.
3. Konkursa laureātu apbalvošana **notiek 2019.gada aprīlī**, Rīgā.
4. Konkursa II kārtas laureāti un viņu pedagogi saņem Centra diplomus un balvas.

Direktore Signe Pujāte

I.Kupča 62305828

I.Masule 67356282

1.pielikums

Latvijas Nacionālā Kultūras centra

2018.gada 22.oktobra iekšējiem noteikumiem Nr.1.5-1/67

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

**Pieteikums Valsts konkursa II kārtai**

### Latvijas profesionālās ievirzes mākslas un dizaina izglītības programmu audzēkņiem 2018./2019.mācību gadā

2.grupa

|  |  |  |  |
| --- | --- | --- | --- |
| Nr.p.k. | Konkursa dalībniekavārds, uzvārds | Vecums (gadi) | Pedagogavārds, uzvārds |
| 1. |  |  |  |
| 2. |  |  |  |
| 3. |  |  |  |

3.grupa

|  |  |  |  |
| --- | --- | --- | --- |
| Nr.p.k. | Konkursa dalībniekavārds, uzvārds | Vecums (gadi) | Pedagogavārds, uzvārds |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

4.grupa

|  |  |  |  |
| --- | --- | --- | --- |
| Nr.p.k. | Konkursa dalībniekavārds, uzvārds | Vecums (gadi) | Pedagogavārds, uzvārds |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |

Kontaktpersona (vārds, uzvārds, tālrunis, e-pasts):\_\_\_\_\_\_\_\_\_\_\_\_\_\_\_\_\_\_\_\_\_

Izglītības iestādes direktors V.Uzvārds

2.pielikums

Latvijas Nacionālā Kultūras centra

2018.gada 22.oktobra iekšējiem noteikumiem Nr.1.5-1/67

**I kārtas Konkursa uzdevums**

**„Dabas objekta/u vizuāls pētījums**”

1. **Soļi, kas veicami konkursa uzdevuma veikšanai:**

|  |  |  |
| --- | --- | --- |
| **Nr.****p.k.** | **Darbības** | **Skaidrojums** |
| 1.1. | Rūpīga **izvēle,** ko pētīt | Dabas objektu izvēlas audzēknis, jo šis uzdevums prasa no audzēkņa ieinteresētību, atbildību par savu izvēli, iedziļināšanos. Izvēlēto dabas objektu iespējams procesa gaitā mainīt, ja tam ir iemesls.  |
| 1.2. | Izvēlētā objekta **izpēte** noteiktā laika periodā – zīmēšana vai gleznošana no dabas, pievienojot darbam informāciju | Pētot dabas objektu, ieteicams ņemt vērā:-lai attēlotu objektam raksturīgo, interesanto, neparasto, izvēlēties atbilstošu zīmēšanas, gleznošanas tehniku, jauktu tehniku vai autortehniku;- lai attēlotu dabas objektam raksturīgo, izvēlēties atbilstošus izteiksmes līdzekļus un, ja nepieciešams - interpretēt izpētīto dabas objektu;- iekļaut katrā no darbiem informāciju: datums, autora vārds vai vārds un uzvārds;- pēc izvēles: laika, vietas u.c. fiksējums darbos, norādot, kad un kur zīmējums/gleznojums tapis (var pievienot personiskās pieredzes, laika apstākļu u.c. aprakstu, kas izdevies un nav izdevies, ko domājis zīmējot u.tml.). Informācija tiek integrēta darbā vai atrodas laukumā uz darba redzamās puses.Audzēkņi aicināti neizmantot fotoattēlus (kā pastarpinājumu) attēlošanai. |
| 1.3. | Darbu atlase zīmējumu/ gleznojumu kolekcijai | Kolekcijas apjoms: 5 lapas – 5 vizuāli darbi, A4 formāts. Darbu kolekcija atspoguļo autora vizuālu stāstu par izvēlēto dabas objektu/iem.  |
| 1.4. | **Apraksta** izveide | Audzēknis aprakstā raksta par konkrētā dabas objekta/u izvēli, par to, ko gribēja izpētīt. Cik ilgi vērojis, zīmējis. Apraksta vērojumus un domas par to, kas izvēlētajā dabas objektā bijis interesants, īpašs, vizuāli izteiksmīgs. Apraksta pētīšanas un attēlošanas (zīmēšanas / gleznošanas) pieredzi, veiksmes, neveiksmes, pārsteigumus, atklājumus u.tml. Apraksts uz 1 lapas, A4 formāts, rokrakstā. |
|  | Darbu **noformēšana**. | Darbi tiek savienoti vertikāli vienā slejā. Darbu secībai jāatbilst autora (audzēkņa) iecerei. Apraksts tiek noformēts slejā tā, lai aprakstu varētu izlasīt (ieteicams novietot – slejas vidējā daļā). |

**2.**  Konkrētu pētniecisko uzdevumu **precizē skolotājs**. Varianti:

* izvēlēties vienu dabas objektu un pētīt tā izmaiņas laikā/ dažādos apgaismojumos/ rakursos;
* izvēlēties vienu dabas objektu un pētīt tā iekšpusi, ārpusi;
* izvēlēties viena veida dažādus (atšķirīgus) dabas objektus un pētīt tos
* un citi.

Ieticamās metodes, kas **palīdzētu** audzēknim:

* izvēlēties pētāmo dabas objektu, iedziļināties un atklāt interesanto zīmējot/ gleznojot,
* vārdos izteikt to, ko saskatījis, domājis, pievēršot nozīmi arī radošajam procesam, **nosaka skolotājs.**